text: Hjælp politiet med at finde formodet voldtægtsmand
  13 februar 2016 kl. 18.44
  Natten til lørdag blev en 23-årig kvinde angiveligt voldtaget i Kolding.
  Politiet søger vidner til den formodede voldtægt, der fandt sted ved 5-tiden natten til lørdag.
  - Kvinden bliver antastet ved en vigeplads på Skamlingvejen. Hun bliver trukket ned på en cykelsti og udsat for fuldbyrdet voldtægt. Hun flygter derfra og ringer selv til politiet, fortæller vagtchef Martin Rasmussen fra Sydøstjyllands Politi til TV SYD.
  Politiet arbejder med følgende signalement af manden:
  165 centimeter høj, robust af bygning, mørklødet med to centimeter langt fuldskæg. Manden bar hættetrøje og talte dårligt dansk.
  Hvis du har oplysninger i sagen vil politiet meget gerne høre fra dig på telefon 1-1-4.
  